С П Р А В К А

по чл. 26, ал.5 от Закона за нормативните актове за постъпили предложения

Във връзка с чл.26, ал.2 и ал.3 от Закона за нормативните актове,  отразяващ задължението за публикуване на проекти за приемане на нормативни актове с цел информиране на населението и прозрачност в действията на институциите от 22.11.2024 до 22.12.2024г. за срок от 30 дни, бе публикуван Проект за изменение и допълнение на Наредбата за условията и реда за ползване на спортни обекти, собственост на Община Кърджали  и за финансирането и подпомагането на физическата активност, физическото възпитание, спорта и спортно-туристическата дейност в Община Кърджали на интернет страницата на община Кърджали.


В законоустановения срок по чл.26, ал.4 от Закона за нормативните актове постъпиха следните предложения и становища, относно предложения проект на  обявения адрес: гр. Кърджали, бул.”България” № 41 и на електронния адрес на общината obshtinakardzhali@kardjali.bg: 
	№
	Вносител, дата на постъпване
	Предложение
	Коментари

	
	Предложение на електронния адрес на общината obshtinakardzhali@kardjali.bg на 29.11.2024г. от Футболен клуб Кърджали
	1. В Чл. 44, ал. 2 т. 1.4 /нова/ разходи за наем на спортна база, находяща се на територията на община Кърджали да се включат и разходите за издръжка на спортната база и тази точка да изглежда така:

Т. 1.4 / нова/ разходи за наем и издръжка на спортна база, находяща се на територията на община Кърджали (както е в 2.4 /нова/)

2. В Чл. 44, ал. 2 и Чл. 48 да се добави нова точка или предвидените точки да бъдат редактирани така, че разходите за ремонт и техническо обслужване при експлоатация на собствени МПС да бъдат признавани  в размер до 20-25% от финансовата помощ на спортния клуб.


	Приема се
Не се приема. Съгласно Закона за публичните финанси разходи за издръжка на МПС се поемат само тогава, когато е собственост на сдружението.

	
	Предложение  с  Вх.№ 92-00-1565/04.12.2024г. от СК „Бадминтон клуб – Арда“ гр. Кърджали
	В чл. 44, ал. 2 т. 1.5 и т. 2.5 и в чл.48 т. 14 да се добави и „граждански договори“
	Приема се. Придобива следното съдържание:
Чл. 44, ал. 2 

т. 1.5 /нова/ разходи за заплата и осигуровки на треньорите, назначени към клубовете на трудови договори или граждански, изплатени по банков път, в размер до 35% от финансовата помощ на спортния клуб
т. 2.5 /нова/ разходи за заплата и осигуровки на треньорите, назначени към клубовете на трудови договори или граждански, изплатени по банков път, в размер до 35% от финансовата помощ на спортния клуб
Чл. 48, т.14.  /нова/ Разходи за заплата и осигуровки на треньорите, назначени към клуба на трудови договори или граждански изплатени по банков път (ведомост за изплатени хонорари, преводни нареждания и банкови извлечения за платени възнаграждения и осигуровки на лица);


	1.
	Предложение  с  Вх.№ 92-00-1618/18.12.2024г. от СВК „Арда“- Кърджали, БК „Орфей“ –Кърджали, Клуб по спортна аеробика – Кърджали и СК „Арда 2008“ -Кърджали
	1.
При определяне на финансирането на спортните клубове да бъдат разграничени индивидуални и колективни спортове.

2.
Разпределение на средствата между колективни и индивидуални спортове в процентно съотношение да бъде 65 % / 35 % в полза на колективните спортове, тъй като броя на състезателите при тях е минимум от 10 до 16 /спрямо възрастта/ и съответно разходите / за изхранване, транспорт, нощувки и съдийски такси/ за участие в състезание или турнир са многократно по-високи от тези на индивидуалните спортове. 

3.
Да се изисква платежен документ за платен членски внос за годината към съответната федерация.

4.
При определяне на финансирането гледайки класирането на спортния клуб, да се вземе предвид броя на участващите отбори във възрастовата група, тъй като има разлика дали си втори при три участващи отбора или втори при десет участващи отбора.

5.
Да се предвиди възнаграждение на поне един треньор от клуб, тъй като до момента такова възнаграждение не е съществувало, а сформирането и подготовката на състезателите, коства усилия и отнема много време на треньорите. Повечето от тях дават от своите лични средства, за да финансират участията на своите състезатели в държавните първенства.
	Не се приема. Финансирането на спортните клубове е на база брой картотекирани състезатели и брой участия на състезания, което не изисква разграничаването на индивидуални и колективни спортове.
Не се приема. Съгласно Приложения 14 и 15 „Методика за разпределение и изчисление на точките на клубовете“, компонентите по които се определят точките са на база брой картотекирани състезатели и брой участия в национални първенства с цел финансиране на масовия спорт. При направен анализ на предоставеното финансиране за 2024 г. сочи, че са финансирани 20 спортни клуба, от които 13 от индивидуалните спортове и с по-малко финансиране, като процентното съотношение е 55% на 45% в полза на колективните спортове.
Приема се. Чл. 48, т.15 придобива следната редакция: 
15 /нова/ Разходи за картотека и правоучастие на състезатели от клуба (отчита се с платежен документ за платен членски внос за годината към съответната федерация и платежен документ правоучастие на състезание)
Не се приема. Съгласно закана за физическото възпитание и спорта основната цел е общините да подпомагат масовия спорт, а постиженията да се финансират от държавата, затова при финансиране на клубовете това не е решаващ критерий. Съгласно Приложения 14 и 15 „Методика за разпределение и изчисление на точките на клубовете“, по които се извършва финансирането на клубовете в Община Кърджали се състои от 3 компонента:

 К1. брой картотекирани състезатели;

К2. Спортно – състезателна дейност, където точкуването се извършва на база брой участия в национални първенства, а не на база класирания;

К3. Носителите на купа „България“, шампионите от олимпийски, световни, европейски, държавни първенства и подобрилите рекорд състезатели получават точки.

Съществува. Чл. 44, ал. 2 т. 1.5 /нова/ разходи за заплата и осигуровки на треньорите, назначени на трудови договори към клубовете в размер до 35% от финансовата помощ на спортния клуб; т. 2.5 /нова/ разходи за заплата и осигуровки на треньорите, назначени на трудови договори към клубовете в размер до 35% от финансовата помощ на спортния клуб;
Чл. 48, т. 14.  /нова/ Разходи за заплата и осигуровки на треньорите, назначени на трудови договори към клуба (ведомост за изплатени хонорари, преводни нареждания и банкови извлечения за платени възнаграждения и осигуровки на лица);





















Дата:23.12.2024 г.

